Lietuvos kariuomenės Specialiųjų operacijų pajėgos

**Lietuvos kariuomenės Specialiųjų operacijų pajėgos** (liaud. *specukai*) – budrus ir šiuolaikiškai ginkluotas Lietuvos kariuomenės junginys.

Sudaro atrinkti, motyvuoti ir specialiai apmokyti profesinės karo tarnybos nariai. Atrinkti kariai perkeliami į SOP (YPT, VDJB, KNT).

Iki 2008 m. balandžio 3 d. vadinosi „Specialiųjų operacijų junginys“.

## Sudėtis
Lietuvos kariuomenės Specialiųjų operacijų pajėgų struktūra yra lanksti, todėl iš jos elementų lengva suformuoti eskadronus, skirtus konkrečioms operacijoms ir misijoms. Specialiųjų operacijų pajėgas sudaro:

*  **SOP – Specialiųjų Operacijų Pajėgos** (Vilnius).
**  '''VDJB – Vytauto Didžiojo jėgerių batalionas''' (Kaunas). Pagrindinės užduotys: specialioji žvalgyba, reidai, pasalos, vietovės blokavimas, parama ugnimi.
**  **[[Ypatingos paskirties tarnyba|YPT – Ypatingosios paskirties tarnyba]]** (Vilnius). Pagrindinės užduotys: kontrterorizmas, įkaitų vadavimas ir specialiosios operacijos sausumoje, vandenyje ir ore.
**  **[[Kovinių narų tarnyba|KNT – Kovinių narų tarnyba]]** *(*Klaipėda). Pagrindinės užduotys: specialiosios operacijos vandenyje, abordažo operacijos, pakrančių žvalgyba, infiltracija į krantą, specialiosios povandeninės operacijos ir parama įkaitų situacijų metu.
**  '''MKPC – Mokymo ir kovinės paramos centras''' (Vilnius).

SOP vykdo ir kitokias misijas. SOP gali veikti ir Lietuvoje, jei teisėsaugos institucijos negali reaguoti į teroristų išpuolius.

## Istorija

### Įkūrimas
Po Lietuvos nepriklausomybės paskelbimo reikėjo sukurti kariuomenę.

Vienas iš pirmųjų kariuomenės skyrių tapo Aukščiausiosios Tarybos apsaugos skyrius. Jis buvo skirtas saugoti Seimą.

Vėliau Lietuvos kariuomenė daug kartų pertvarkyta. 1995 m., po Kauno Vytauto Didžiojo motorizuoto pėstininkų bataliono pertvarkymo, sukurtas atskiras Vytauto Didžiojo jėgerių batalionas, tapęs vienu pagrindinių SOP šaknų.

1995 m. prasidėjo neoficialus SOP formavimas. 1997 m. jos suformuotos.

### Veikla
Po 2001 m. rugsėjo 11 d. išpuolių dalinio paskirtimi tapo užkirsti kelią teroristams, naikinti teroristus ir gelbėti įkaitus. Vytauto Didžiojo jėgerių bataliono kariai tapo vadinami „Jėgeriais“. Ypatingos paskirties tarnybos kariai, išlaikę atitinkamus egzaminus, vadinami *žaliukais*.

2002–2004 m. SOP būriai dalyvavo operacijoje „Tvirta Taika“ Afganistane.

4 eskadronai 2002–2004 m. pakaitomis po 6 mėn. dalyvavo JAV vadovaujamoje operacijoje „Tvirta Taika“ Afganistane. Nuo 2005 m. vasaros dalyvavo NATO greitojo reagavimo pajėgose (NRF, NATO Response Forces).

Nuo 2007 m. SOP kariai dalyvavo NATO vadovaujamoje Tarptautinių saugumo paramos pajėgų misijoje Afganistano pietuose.

Po 2007 m. pertvarkymo, buvo sukurta nauja Kovinių narų tarnyba. Jos užduotys buvo povandeninės ir vandens paviršiaus operacijos.

Slapti SOP daliniai, vykdantys neskelbiamas užduotis, vadinami *eskadronais* 2000 m. lietuvių jūreivius pagrobus Pusiaujo Gvinėjoje, pripažintas tokių eskadronų buvimas.

2017, Lietuva priemė sprendimą siųsti 20 karių grupę į EU Navfor Med misiją, Viduržemio jūroje.

## Uždaviniai
* Kova su terorizmu;
* Parama sąjungininkams;
* Partizaninis karas;
* Žvalgyba;
* Svarbių asmenų apsauga;
* Įkaitų išlaisvinimas.

## Įranga

### Ginklai
* Barrett M82 – stambaus kalibro snaiperinis šautuvas.
* Heckler & Koch USP – pistoletas.
* Benelli M4 – lygiavamzdis šautuvas.
* Heckler & Koch UMP – pistoletas kulkosvaidis.
* Heckler & Koch G36 – šturmo karabinas.
* Heckler & Koch 416 – šturmo karabinas.

### Transportas
* HMMWV – karinis visureigis.
* Toyota Land Cruiser – visų varomų ratų visureigis, nupirktas tarptautinėms misijoms. Šarvuotas nuo kulkų ir sprogimų.
* Mil Mi-8 – sraigtasparnis žvalgybai ir paieškos misijoms.

## Galerija

File:KNTV111.jpg|Kovinių narų tarnyba
File:Ypt222.jpg|Ypatingosios paskirties tarnyba
File:Lithuanian SOF operators with commander of USSOCOM Gen. Raymond A. Thomas.jpg| Ypatingosios paskirties tarnyba
File:Lithuanian SOF squadron in Afghanistan.jpg|SOP Afganistane
File:SMULTU.jpg|Ypatingosios paskirties tarnybos kariai su Norvegijos MJK
File:YPT.jpg| Ypatingosios paskirties tarnybos kariai
File:VDJB.jpg|Vytauto Didžiojo jėgerių bataliono snaiperis
File:Knt2222.jpg|Kovinių narų tarnybos naras


## Šaltiniai

## Nuorodos
* SOP svetainė